Návrh NARIADENIE RADY o rozdelení rybolovných možností na základe protokolu dohodnutého medzi Európskou úniou a Mauritánskou islamskou republikou, ktorým sa stanovujú rybolovné možnosti a finančný príspevok podľa platnej dohody o spolupráci v sektore rybolovu medzi oboma stranami a ktorým sa mení a dopĺňa nariadenie č. 1801/2006 /* COM/2012/0547 final - 2012/0259 (NLE) */





DÔVODOVÁ SPRÁVA KONTEXT NÁVRHU Európska komisia rokovala na základe mandátu Rady s Mauritánskou islamskou republikou s cieľom obnoviť protokol k Dohode o spolupráci v sektore rybolovu medzi Európskym spoločenstvom a Mauritánskou islamskou republikou. Na záver týchto rokovaní bol 26. júla 2012 parafovaný nový protokol. Nový protokol sa vzťahuje na obdobie 2 rokov odo dňa jeho podpisu. Všeobecným cieľom protokolu k dohode je ponúknuť rybolovné možnosti pre plavidlá Európskej únie vo vodách Mauritánskej islamskej republiky v rámci obmedzení dostupného prebytku. Komisia sa okrem iného opierala o stanoviská vedeckého výboru zriadeného v rámci tejto dohody. Hlavným cieľom je posilniť spoluprácu medzi Európskou úniou a Mauritánskou islamskou republikou s cieľom vytvoriť rámec partnerstva pre rozvoj udržateľnej politiky rybolovu a zodpovedného využívania rybolovných zdrojov v mauritánskej rybolovnej oblasti v záujme oboch strán. Konkrétnejšie, v protokole sa stanovujú ročné rybolovné možnosti v týchto kategóriách: – 5 000 ton pre rybárske plavidlá na lov kôrovcov s výnimkou langusty a kraba, – 4 000 ton pre plavidlá s navíjacími vlečnými sieťami (bez mraziarenského zariadenia) a plavidlá s lovnými šnúrami na hlbokomorský lov tresky čiernej, – 2 500 ton pre rybárske plavidlá na lov hlbokomorských druhov okrem tresky čiernej a s inými zariadeniami ako vlečné siete, – 200 ton krabov, – 22 plavidiel so záťahovými sieťami na lov tuniakov, – 22 plavidiel na lov tuniakov udicami alebo plavidiel s lovnými šnúrami na lov na hladine, – 300 000 ton pre plavidlá s navíjacími vlečnými sieťami s mraziarenskými zariadeniami na rybolov pelagických druhov, – 15 000 ton pre plavidlá na rybolov pelagických druhov v čerstvom stave (odpočítajú sa od prídelu stanoveného pre plavidlá s navíjacími vlečnými sieťami s mraziarenskými zariadeniami na rybolov pelagických druhov). Mal by sa určiť kľúč rozdelenia týchto rybolovných možností medzi jednotlivé členské štáty. Na základe uvedených skutočností Komisia navrhuje, aby Rada prijala toto nariadenie. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Konzultácie so zainteresovanými stranami sa uskutočnili pred rokovaním v rámci Regionálnej poradnej rady pre diaľkové flotily, v ktorej je združený rybársky sektor a mimovládne organizácie činné v oblasti životného prostredia a rozvoja. V rámci technických zasadnutí sa uskutočnili aj konzultácie s odborníkmi z členských štátov. Z týchto konzultácií vyplynulo, že by bolo užitočné zachovať protokol o rybolove s Mauritániou. 3. PRÁVNE PRVKY NÁVRHU Nový protokol k dohode o partnerstve bol oznámený Rade na schválenie jeho podpísania a predbežného uplatňovania. Zároveň bol predložený Rade a Parlamentu na účely jeho uzavretia. 2012/0259 (NLE) Návrh NARIADENIE RADY o rozdelení rybolovných možností na základe protokolu dohodnutého medzi Európskou úniou a Mauritánskou islamskou republikou, ktorým sa stanovujú rybolovné možnosti a finančný príspevok podľa platnej dohody o spolupráci v sektore rybolovu medzi oboma stranami a ktorým sa mení a dopĺňa nariadenie č. 1801/2006 RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 43 ods. 3, so zreteľom na návrh Európskej komisie, keďže: (1) Rada 30. novembra 2006 prijala nariadenie (ES) č. 1801/2006 o uzavretí Dohody o spolupráci v sektore rybolovu medzi Európskym spoločenstvom a Mauritánskou islamskou republikou[1] (2) Nový protokol k dohode o spolupráci bol parafovaný dňa 26. júla 2012 (ďalej len „nový protokol“). Novým protokolom sa plavidlám Únie udeľujú rybolovné možnosti vo vodách, ktoré patria pod súdnu právomoc Mauritánie , pokiaľ ide o rybolovné záležitosti. (3) Dňa […] Rada prijala rozhodnutie č. …/2012/EÚ[2] o podpise a predbežnom uplatňovaní nového protokolu. (4) Mala by sa vymedziť metóda rozdeľovania rybolovných možností medzi členské štáty na obdobie platnosti nového protokolu. (5) V súlade s článkom 10 ods. 1 nariadenia Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva[3], ak sa zdá, že rybolovné možnosti udelené Únii na základe nového protokolu sa v plnej miere nevyužívajú, Komisia o tom informuje príslušné členské štáty. Ak členský štát neodpovie v lehote, ktorú určí Rada, považuje sa to za potvrdenie skutočnosti, že plavidlá príslušného členského štátu nevyužívajú v plnej miere svoje rybolovné možnosti v danom období. Táto lehota by sa mala stanoviť. (6) Keďže platnosť súčasného protokolu sa skončila 31. júla 2012, toto nariadenie by sa malo uplatňovať odo dňa podpisu nového protokolu, PRIJALA TOTO NARIADENIE: Článok1 V rybolovných možnostiach stanovených protokolom dohodnutým medzi Európskou úniou a Mauritánskou islamskou republikou, ktorým sa stanovujú rybolovné možnosti a finančný príspevok podľa platnej dohody o spolupráci v sektore rybolovu medzi oboma stranami (ďalej len „protokol“), sa zohľadňujú skutočné úlovky ulovené v období 2008 až 2012 a rozdeľujú sa takto: (a) Kategória 1 – rybárske plavidlá na lov kôrovcov s výnimkou langusty a kraba, (maximálny počet plavidiel:<0} 36) Španielsko || 4 150 ton Taliansko || 600 ton Portugalsko || 250 ton (b) Kategória 2 – plavidlá s vlečnými sieťami a plavidlá s dlhými lovnými šnúrami na hlbokomorský lov tresky čiernej (maximálny počet plavidiel: 11) Španielsko || 4 000 ton (c) Kategória 3 – rybárske plavidlá na lov hlbokomorských druhov okrem tresky čiernej a s inými zariadeniami ako vlečné siete (maximálny počet plavidiel: 9) Španielsko 2 500 ton (d) Kategória 4 – plavidlá n a lov krabov Španielsko 200 ton (e) Kategória 5 – plavidlá so záťahovými sieťami na lov tuniakov Španielsko 17 povolení Francúzsko 5 povolení (f) Kategória 6 – plavidlá na lov tuniakov udicami a plavidlá s dlhými lovnými šnúrami na lov na hladine Španielsko 18 povolení Francúzsko 4 povolenia (g) Kategória 7 – plavidlá s vlečnými sieťami s mraziarenskými zariadeniami na rybolov pelagických druhov (maximálny počet plavidiel: 19, v prípade nevyužitia rybolovných možností sa môžu pridať najviac 2 plavidlá z kategórie 8) Nemecko 28 500 ton Francúzsko 2 850 ton Lotyšsko 68 400 ton Litva 71 250 ton Holandsko 76 950 ton Poľsko 28 500 ton Spojené kráľovstvo 8 550 ton (h) Kategória 8plavidlá na rybolov pelagických druhov v čerstvom stave (maximálny počet plavidiel: 2, v prípade nevyužitia rybolovných možností sa môžu presunúť do kategórie 8) Írsko 15 000 ton, v prípade, že sa rybolovné možnosti nevyužijú, môžu sa presunúť do kategórie 7 podľa kľúča rozdelenia danej kategórie. 1. Nariadenie (ES) č. 1006/2008 sa uplatňuje bez toho, aby bol dotknutý protokol o spolupráci v sektore rybolovu medzi Európskym spoločenstvom a Mauritánskou islamskou republikou. 2. Ak sa žiadosťami o povolenia na rybolov členských štátov uvedených v odseku 1 nevyčerpajú rybolovné možnosti stanovené protokolom, Komisia v súlade s článkom 10 nariadenia (ES) č. 1006/2008 zohľadní žiadosti o povolenia na rybolov každého iného členského štátu. 3. Lehota, počas ktorej sú členské štáty povinné potvrdiť, že nevyužívajú v plnej miere rybolovné možnosti udelené podľa tejto dohody, tak ako sa uvádza v článku 10 ods. 1 nariadenia (ES) č. 1006/2008, sa stanovuje na desať pracovných dní odo dňa, keď im Komisia oznámi, že rybolovné možnosti nie sú vyčerpané. Článok 2 Nariadenie (ES) č. 1801/2006 sa mení a dopĺňa takto: 1. Článok 2 sa zrušuje. Článok 3 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Uplatňuje sa odo dňa podpisu nového protokolu. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Ú. v. EÚ L 343, 8.12.2006. [2] Ú. v. EÚ C ...* [3] Ú. v. EÚ L 286, 29.10.2008, s. 33.